OpenLLM-France/wikimedia huggingface dataset:
# Euskal Herriko prentsa

Euskal Herriko prentsa Euskal Herrian argitaratzen den prentsa idatzia da. 1789ko Frantziako Iraultzaren ondotik Europan zehar hedatutako ideia eta bizimoduen ondorio da. Prentsako enpresa modernoak XIX. mendearen azken laurdenean jaio ziren. Euskal nahiz erdal egunkari eta aldizkariak dira, gehienak frantsesez eta gaztelaniaz:
* Euskal Herriko egunkariak
* Euskal Herriko aldizkariak

## Bibliografia

* Javier Diaz Noci: Euskal prentsaren sorrera eta garapena (1834-1939. Donostia: Eusko Ikaskuntza, 1995.
* Maria Gorosarri González: Euskal Herriko prensta. XVIII. mendetik 1945era. Euskara Mintzagai bilduma, 3.zk. Eusko Jaurlaritza, 2008, 45 or. ISBN: 978-84-457-2844-4.
* Adolfo Ruiz de Gauna: Catálogo de publicaciones periódicas vasca. Donostia: Eusko Ikaskuntza, 1991.

## Ikus, gainera

* Euskal prentsa
* Euskal Herriko irratia
* Euskal Herriko telebista

## Kanpo estekak

* Datuak: Q20492483
# Euskal Herriko selekzioa

Euskal Herriko selekzioa edo euskal selekzioa Euskal Herria ordezkatzen duen selekzio nazionala da. Gaur egun, kirol gutxi batzuetan baizik ez dago Euskal Herriko selekzioa:
* Euskal Herriko futbol selekzioa
* Euskal Herriko kenpo selekzioa
* Euskal Herriko saskibaloi selekzioa
* eta abar.

## Ikus, gainera

* ESAIT

## Kanpo estekak

* Datuak: Q12257544
# Euskal Herriko uren banalerroa

Euskal Herriko uren banalerroak bi isurialde banatzen dituen uren banalerroa da, hego/ipar banaketa nahiko garbi batekin: Kantauriko isurialdea eta Mediterraneoko isurialdea. Horrek esan nahi du euskal ibaietako batzuk, eta haien arroetako urak, Atlantikoan itsasoratzen direla eta beste batzuk, berriz, Mediterraneoan.
Bizkaia, Gipuzkoa, Lapurdi, Nafarroa Beherea eta Zuberoa osorik geratzen dira Kantauriko isurialdean. Banalerrotik hegoaldera, Arabako eta Nafarroa Garaiko zatirik handienak, baina ez guztiak.
Euskal Herriko uren banalerroa markatzen duten mendikate eta puntu orografiko nagusiak honako hauek dira: Gorobel mendilerroa, Gorbeia, Anboto, Elgeako mendilerroa, Aizkorri, Etzegarate, Aralar, Azpirozko mendatea, Uitzi mendatea, Belate, Saioa mendilerroa, Okoroko mendilerroa, Ibañeta eta Pirinioetako mendiak.
GR-12 natura-ibilbidea banalerrotik doa hain zuzen ere.

## Erreferentziak

* ↑ «Urkiolako Santutegia - Abadiñoko Ondare Arkitektoniko» sites.google.com (Noiz kontsultatua: 2021-01-20).
* ↑ Amarauna, Ikasgunea. «Euskal Herriko Geografia Fisikoa (Erliebea)» Amarauna@eu||| (Eusko Jaurlaritza) (Noiz kontsultatua: 2021-01-20).
* ↑ «GR 12 Euskal Herriko ur-mugen ibilbidea - Gipuzkoa Natura - Liferay» Gipuzkoa Natura (Noiz kontsultatua: 2023-07-13).

## Ikus, gainera

* Kantauriko isurialdea
* Mediterraneoko isurialdea
* Euskal Herriko ibaiak

## Kanpo estekak

* Datuak: Q104923386
# Euryctista

Euryctista Gelechiidae familiako tximeleta genero bat da. Bere espezie tipoa Euryctista hobohmi da.

## Espezieak

| Espeziea | Irudia | Egoera |
| Euryctista hobohmi | | daturik gabe |

## Kanpo estekak

* Datuak: Q5414000
# Eurydoxa

Eurydoxa Tortricidae familiako tximeleta genero bat da. Bere espezie tipoa Eurydoxa advena da.

## Espezieak

| Espeziea | Egoera |
| Eurydoxa advena | daturik gabe |
| Eurydoxa indigena | daturik gabe |
| Eurydoxa mesoclasta | daturik gabe |
| Eurydoxa rhodopa | daturik gabe |
| Eurydoxa ussuriensis | daturik gabe |

## Kanpo estekak

* Datuak: Q5414015
* Multimedia: Eurydoxa / Q5414015
* Espezieak: Eurydoxa
# Eurydactylodes

Eurydactylodes Gekkota barruko Diplodactylidae familiako narrasti genero bat da. Kaledonia Berrian bizi dira.

## Espezieak

* Eurydactylodes agricolae Henkel & Böhme, 2001
* Eurydactylodes occidentalis Bauer, Jackman, Sadlier & Whitaker, 2009
* Eurydactylodes symmetricus (Andersson, 1908)
* Eurydactylodes vieillardi (Bavay, 1869)

## Kanpo estekak

* Datuak: Q137420
* Multimedia: Eurydactylodes / Q137420
* Espezieak: Eurydactylodes
# Euskobarometroa

Euskobarometroa Euskal Herriko Unibertsitateko ikerketa talde batek burututako inkesta soziologikoen seriea da. Inkesta hauek 1995etik aurrera seihilean behin egiten dira, eta zuzendaria Francisco Llera EHUko Politika Zientziako katedraduna da.
Euskobarometroan Euskal Autonomia Erkidegoko biztanleen iritzi publikoa aztertzen da; inkestetan zehazki boto aukerak, nazio identiatea, autogobernuari buruzko jarrerak, independentismoaren indarra eta borroka armatuarekiko posizioa bezalako gaiei buruzko galderak eginez.

## Inkestak
### 2014ko azaroa

EAEko 10 herritarretik 6k independentziari buruzko kontsulta egitea nahi zuten eta galdeketa horretan 'baietza' (% 35) eta 'ezetza' (% 34) pareko geratuko zen. Bestalde, EAJk irabaziko lituzke 2016ko Eusko Legebiltzarrerako hauteskundeak, indarrez sartuko litzateke Ahal Dugu, bigarren lekuan, eta jeltzaleengandik eserleku pare batera eta EH Bildu hirugarren indarra litzateke.

## Kanpo estekak

* (Gaztelaniaz) Euskobarmometroaren webgunea
* Datuak: Q3320796

## Erreferentziak

* ↑ «EAEko 10 herritarretik 6k independentziari buruzko kontsulta nahi dute», EiTB, 2014-12-19
* ↑ Hodei Iruretagoiena, «Aldatzen ari da», Berria, 2014-12-27
# Euskolegas

Euskolegas Pausokak ETB 2rentzat ekoiztutako telesaila zen, 2009ko maiatzaren 11n lehendabiziko atala eman zuena. ETB 2an 2006 eta 2008 artean "Vaya Semanita" sailaren spin off da, hau da, bertan egindako sketch batzuetatik ateratako argumentua eta pertsonaiak ditu. Bere sintonia El Mentón de Fogartyk egin zuen.

## Sinopsia

Oharra: Atal honek istorio osoa edo amaiera argitzen du.
Bilbon hiru lagunek etxebizitza partekatzen dute: Patxi (Andoni Agirregomezkorta), bilbotar athleticzalea, Alex (Javier Antón), donostiar kontserbadorea eta Pruden (Iker Galartza), gasteiztar limurtzaile eta patatazalea.
Alexek Leire (Laura de la Calle) caparrosotar aktorea ezkontzekotan zegoen baina ezin eta ezti-bidaian mozkortuta Sara (Nayra Navarro) donibandar neskatoa ezkondu zuen.
Patxik izeba txikiren partez etxebizitza berria oinordetzan hartu eta hiru lagunekin batera Santi osaba (Ramón Barea) joaten da bizitzera. Korridorearen beste aldean izeko Bego (Arantxa Aranguren) eta Esti lehengusina (Verónica Moral) bizi dira, eta beraiekin batera Sara.

## Pertsonaiak
### Protagonistak

* Patxi Goikoetxea (Andoni Agirregomezkorta): Athletic zalea. Bilbotarra da.
* Alex Ufarte (Javier Antón): Sararen mutil-laguna eta Leireren mutil-lagun ohia. Oso zehatza da. Donostiarra da. Lan egiten du bankuan Estirekin.
* Pruden Fournier (Iker Galartza): Gasteiztarra. Beti dago neskekin. Eta oso gustuko ditu patatak.

### Pertsonai nagusiak

* Sara Etxart (Nayra Navarro): Alexen neska-laguna. Iparraldekoa da. Lan egiten du arropa denda batean Jonerekin.
* Santi Goikoetxea (Ramón Barea): Patxiren osaba, Estiren aita eta Begoren senar ohia.
* Esti Goikoetxea (Verónica Moral): Santi eta Begoren alaba eta Patxiren lehengusina. Lan egiten du Alexekin bankuan.
* Bego Urrutia (Arantxa Aranguren): Estiren ama, Santiren emazte ohia, Patxiren izeba eta Juan Mariren neska-laguna.
* Leire Roncal (Laura de la Calle): Alexen neska-lagun ohia. Caparrosokoa da.
* Juan Mari Badiola (Ramón Ibarra): Alex eta Estiren nagusia bankuan eta Begoren mutil-laguna.

### Bigarren mailakoak

* Xixario González (Pedro Otaegi): auzoko marmartia.
* Tom (Guillermo Altair): tabernako zerbitzaria.
* Jone (Leire Ruiz): Sararen lankidea arropa dendan.

## Erreferentziak

* ↑ Vertele.
* ↑ AurrestreinaldiaEiTBren webgunean 2009ko maiatzaren 4.

## Ikus, gainera

* Arantxa Gurmendi

## Kanpo estekak

* Datuak: Q3312336
# Eusko ikusgayak

Eusko Ikusgayak 1920ko hamarkadan Manuel de Ynchausti euskaldun filipinarrak, euskal kultura tradizionalari buruz filmatutako hainbat dokumental labur izan ziren. 80ko hamarkadatik Euskadiko Filmategian gordetzen dira filmak, baina oso gutxi ikertu da gaiaz, eta haien historia arras ezezaguna da euskaldungoarentzat. Aldiz, Josu Martinez Martinez EHUko irakasle eta zinemagilearentzat, "inportantzia historiko eta kulturala nabarmena dute; euskal zinematografiako perla zaharrenetakoak izateaz gain, Euskal Herria irudikatzeko tradizio filmiko baten aitzindari ere izan baitzen Ynchausti".

## Erreferentziak

* ↑ Martinez Martinez, Josu. (2015). Eusko Ikusgayak: euskal zinematografiaren amatxi ahantzia. , 356-394 or. ISSN 0212-7016..
# Euskolabel Bandera

Euskolabel Bandera TKE Ligaren barnean jokatzen den estropada da. Urtero toki desberdinean jokatzen da eta gizonezkoen zein emakumezkoen estropadak izaten dira. 2017an asteburu berean Donostian estropadak izan ziren, babesle desberdina izan arren bertan ezarri ditugu emaitzak.

## Gizonezkoen palmaresa

| Urtea | Herria | Irabazlea | Bigarrena | Hirugarrena | Oharra |
| 2012 | Zarautz | Hondarribia | Tiran | Kaiku |
| 2013 | Donostia | Hondarribia | Urdaibai | Orio |
| 2014 | Donostia | Kaiku | Hondarribia | Portuglete |
| 2015 | Donostia | Orio | Urdaibai | Hondarribia |
| 2016 | Donostia | Hondarribia | Urdaibai | Tiran |
| 2017* | Donostia | Orio | Urdaibai | Hondarribia | Giroa Veolia Bandera |

## Emakumezkoen palmaresa

| Urtea | Herria | Irabazlea | Bigarrena | Hirugarrena | Oharra |
| 2012 | Zarautz | Rias Baixas | Getaria-Tolosa | Zumaia |
| 2013 | Donostia | Zumaia | San Juan | Hibaika |
| 2014 | Donostia | San Juan | Hibaika | Zumaia |
| 2015 | Donostia | Zumaia | San Juan | Orio |
| 2016 | Donostia | San Juan | Hibaika | Orio |
| 2017* | Donostia | San Juan | Hibaika | Orio | Euskotren Bandera-ren seigarren ekitaldia |

## Kanpo estekak

* Datuak: Q16517217
# Euskomedia

Euskomedia Fundazioa 2002ko otsailaren 18an sortu zuen Eusko Ikaskuntzak, kultura- eta zientzia-edukiak lituzketen ekoizpenek beste euskarri teknologiko edota sare telematikoen bitartez hedatu zitezen. Eusko Ikaskuntzak Euskomedia Fundazioa 2016ko uztailaren 1ean itxi zuen, eta funts guztien kudeaketa Eusko Ikaskuntzaren esku gelditu ziren.
2018ko urtarriletik aurrera Euskomedia Fundazioaren web gunean eskuragarri zeuden funtsak, Eusko Ikaskuntzaren Dokumentazio Zentro digitalean ikusgai daude. Gune honetan hurrengo funts hauek kontsultatu ahal dira: Auñamendi Eusko Entziklopedia, Multimedia fondoa, Euskal kantutegia, Euskal kultura prentsan, Dokumentu fondoak, eta argitalpenak.

## Erreferentziak

* ↑ «Eusko Ikaskuntzaren Euskomedia Fundazioa - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-10-06).
* ↑ «Euskomedia. Kultura Topagunea» www.euskomedia.org (Noiz kontsultatua: 2023-10-06).

## Kanpo estekak

* Datuak: Q3061004
# Euryspeonomus

Euryspeonomus Euskal Herriko haitzuloetan bizi diren Leiodidae kakalardo generoa da.

## Deskribapena

Kakalardo txikiak, hanka luzeak, ia tanta itxurakoak, itsuak, erdi distiratsuak, arre-gorrixkak dira. Antenak meheak dituzte, ia gorputza bezain luzeak. Burua txiki samarra da, begirik gabea, goitik ikusita prognotoak ia guztiz estalita. Prognotoa handia eta zabal biribildua da, estalkiak baino zabalagoa, marra puntu nabarmenik gabe biribilduta daudenak.

## Banaketa

Espeziea Nafarroa Garaiko haitzuloetan bizi da.

## Zatiketa sistematikoa

* Kakalardo ordena, Coleoptera
** Polyphaga azpiordena
*** Superfamiliako kakalardo harrapariak eta harrapariak, Staphylinoidea
**** Familiako mizelio kakalardoak, Leiodidae Fleming, 1821
***** Kakalardo hilotz azpifamiliakoak, Cholevinae
****** Leptodirini Lacordaire tribua, 1854 - c. 185 genero, inurri antzeko
******* Pholeuina azpitribua
******** Euryspeonomus Jeannel generoa, 1919
********* Euryspeonomus azpigeneroa (zentzu hertsian)
********** Euryspeonomus beruetei Dupré, 1991
********** Euryspeonomus breuili (Jeannel, 1919)
********* Urbasolus Español azpigeneroa, 1948
********** Euryspeonomus ciaurrizi (Bolívar, 1921)
********** Euryspeonomus eloseguii (Español, 1948)

## Erreferentziak

* ↑ SALGADO COSTAS, José María. FRESNEDA GASPAR, Javier. 2023. Coleópteros, insectos con estuche. Pp:413-470. In: Sendra A (Coord.) 2023. Habitantes de la oscuridad: Fauna ibero-balear de las cuevas. Ed. Sociedad Entomológica Aragonesa.

## Kanpo estekak

* Leiodidae Bizitzaren zuhaitzean
* Datuak: Q50746799
# Eurytyla

Eurytyla Gracillariidae familiako tximeleta genero bat da. Bere espezie tipoa Eurytyla automacha da.

## Espezieak

| Espeziea | Irudia | Egoera |
| Eurytyla automacha | | daturik gabe |

## Kanpo estekak

* Datuak: Q5414180
* Espezieak: Eurytyla
# Eurytorna

Eurytorna Crambidae familiako tximeleta genero bat da. Bere espezie tipoa Eurytorna heterodoxa da.

## Espezieak

| Espeziea | Irudia | Egoera |
| Eurytorna heterodoxa | | daturik gabe |

## Kanpo estekak

* Datuak: Q5414174
# Eurythmics

Eurythmics, Erresuma Batuko new wave talde bat izan zen. 1980an Londres hirian sortu eta Annie Lennox eta David A. Stewart musikariek osatu zuten. 1980-1990 eta 1999-2005 artean jardun zuten, 2014an berrelkartuz.
Beren abesti ezagunena Sweet Dreams (Are Made of This) (1983) izan zen.

## Diskografia

* 1981: In the Garden
* 1983: Sweet Dreams (Are Made of This)
* 1983: Touch
* 1984: 1984 (For The Love of Big Brother)
* 1985: Be Yourself Tonight
* 1986: Revenge
* 1987: Savage
* 1989: We Too Are One
* 1999: Peace

## Kanpo estekak

* Webgune ofiziala (Ingelesez)
* Datuak: Q207706
* Multimedia: Eurythmics / Q207706
# Euryzygomatomys guiara

Euryzygomatomys guiara Euryzygomatomys generoko animalia da. Karraskarien barruko Echimyidae familian sailkatuta dago.

## Ikus, gainera

* Euryzygomatomys
* Echimyidae

## Kanpo estekak

* Datuak: Q431999
# Etroubles

Etroubles Italiako udalerri bat da, Aostako Haranean. 478 biztanle ditu, 39,57 kilometro koadroko azaleran banatuta.

## Mugakideak

Etroublesek honako udalerri hauekin egiten du muga:
Doues Gignod Saint-Oyen (Italia) Allein Ollomont Bourg-Saint-Pierre

## Kanpo estekak

* Datuak: Q35036
* Multimedia: Étroubles / Q35036
# FC Santa Coloma

Futbol Club Santa Coloma Andorrako futbol talde arrakastatsuena da 7 aldiz irabazi du Andorrako futbol liga eta beste 9 aldiz Kopa. Taldea Santa Coloma d'Andorra hirikoa da.
Lehia handia dauka UE Sant Julià taldearekin eta bien arteko partidari El Clàssic deitzen zaio. Honetaz gain derbia jokatzen du Unió Esportiva Santa Colomarekin, El Derbi Colomencs.

## Uniformea

* 2014-2015 ||
* 2015-2017 ||
* 2017-2018 ||
* 2018-2020 ||
* 2021- ||

## Palmaresa
### Andorran: 29

* Liga (13): 1995, 2001, 2003, 2004, 2008, 2010, 2011, 2014, 2015, 2016, 2017, 2018, 2019.
* Kopa (10): 1991, 2001, 2003, 2004, 2005, 2006, 2007, 2009, 2012, 2018.
* Andorrako Superkopa (6): 2003, 2005, 2007, 2008, 2015, 2017.

## Kanpo estekak

* (Katalanez) webgunea
* Datuak: Q221766
# FC Red Bull Salzburg

FC Red Bull Salzburg (2005 arte SV Austria Salzburg) Austriako futbol talde ezaguna da, 2007tik aurrera Austriako liga ia guztiak irabazi dituena.

## Historia

1933an sortu zen Salzburgo estatuko Wals-Siezenheim hirian SV Austria Salzburg izenarekin. Historia gorabeheratsua izan duen taldea izan da. 1950an desegin egin zen eta birsortu beharra izan zen. 1953rako dagoeneko lehen mailan zebilen.
1978an babesle kontuak zirela eta izena aldatu zuen SV Casino Salzburg baina aintzinako izenarekin ezagutzen zen. 1994 urte berezia izan zen taldearentzat, bere lehenengo liga irabazteaz gain UEFA Kopako finalera iritsi baitzen. Milango Interrek 1-0eko emaitzaz irabazi zion bai Italian eta baita Austrian ere. Hurrengo urteetan beste bi liga irabazi zituen, 1997an SV Wüstenrot Salzburg izenarekin.
2005ean Red Bull GmbH konpainiak erosi zuen taldea eta ordutik aurrera FC Red Bull Salzburg izena dauka. XXI mendean Austriako talderik onenetakoa bihurtu da 2014tik aurrera jokatu diren Ligaren ekitaldi guztiak irabazi baititu. Europan ere ohiko taldea da, Txapeldunen Ligan edo UEFA Kopan, baina ez du emaitza nabarmenik lortu. 2012an Bilboko Athletic Klubaren talde berean kokatu zuten. Austrian bilbotarrek 0-1 irabazi zuen eta San Mamesen 2-2 berdinketa izan zen.
UEFA Europa Leaguen ere ibilbide bikaina egin du. 2017-18 denboraldian final hamaseirenetan Erreala kanporatu ondoren final erdietaraino iritsi zen, baina bigarren partidako luzapenean sarturiko gol baten erruz Olympique Marseilla sailkatu da finala jokatzeko. 2023-24 denboraldian berriz jokatu zuen Errealaren aurka multzokako fasean.

## Uniformea

* 1933-2005 ||
* 2005-etik ||
* 2023-2024 (Europa) ||
* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||
* 2023-2024 ||

## Palmaresa
### Austrian: 29

* Bundesliga (17): 1994, 1995, 1997, 2007, 2009, 2010, 2012, 2014, 2015, 2016, 2017, 2018, 2019, 2020, 2021, 2022, 2023.
* Kopa (9): 2012, 2014, 2015, 2016, 2017, 2019, 2020, 2021, 2022.
* Austriako Superkopa (3): 1994, 1995, 1997.

### Nazio artean: 0
#### UEFA Kopa

* Txapelduna (0)
* Finalista (1): 1994.
* Finalerdiak (1): 2018.

## Euskal taldeen aurkako partidak

Red Bull Salzburgek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2011-12 | UEFA Europa League | Liga fasea | Athletic Red Bull Salzburg | 2-2 0-1 | Red Bull Salzburg Athletic |
| 2017-18 | UEFA Europa League | Final hamaseirenak | Real Sociedad Red Bull Salzburg | 2-2 2-1 | Red Bull Salzburg Real Sociedad |
| 2023-24 | UEFAko Txapeldunen Liga | Liga fasea | Red Bull Salzburg Real Sociedad | 0-2 0-0 | Real Sociedad Red Bull Salzburg |

## Kanpo estekak

* (Ingelesez) webgunea
* Datuak: Q994811
* Multimedia: FC Red Bull Salzburg / Q994811
# FC Santa Claus

FC Santa Claus Finlandiako hirugarren mailan dagoen Rovaniemiko futbol taldea da. 1993. urtean sortu zen talde honek, Saarenkylän tekonurmi futbol-zelaian jokatzen ditu partiduak. Azken urteetan Kakkonen ligako C taldean aritu da Lappiko talde hau.
Rovaniemin dagoen Bizar Zuriren herrixkak babesten duenez talde hau, gabonetako pertsonaia honen izena darama taldeak.

## Ikus, gainera

| Bizar Zuriren herrixka | RoPS | Rovaniemi |

## Kanpo estekak

* Santa Claus World

## Erreferentziak

* ↑ FC Santa Claus
# FC Red Star Saint-Ouen

FC Red Star Saint-Ouen edo Red Star (izen osoa: Red Star Football Club 93) Frantziako futbol talde onenetakoa izandakoa da, baina gaur egun bigarren mailan ari da. Paris iparraldean dagoen Saint-Ouen hiriko taldea da, eta etxeko partidak Stade Bauer zelaian jokatzen ditu.

## Historia

Jules Rimet eta Ernest Weberrek 1897 urtean sortu zuten Red Star Club Français izenarekin. Izen "ingelesaren" jatorria ez dago argi, batzuk diote garai hartan Parisen exhibizioak egiten ari zen Buffalo Billen izar gorria dela, beste batzuek Red Star Line itsasontzi konpainiarengatik izan zela.
Berehala talde indartsua bilakatu zen eta Frantziako Futbol Liga Txapelketaren sortzaileetako bat izan zen. Lehenengo titulu handia 1921an eskuratu zuen Kopa izan zen. Hurrengo bi urteetan ere Kopaz jabetu zen. Ligarik ez zuen irabazi ordea. Azkenengo titulua 1942ko Kopa du.
Hainbat izen izan ditu historian zehar:
* Red Star Club Français (1897–1906)
* Red Star Amical Club (1906–1927)
* Red Star Olympique (1927–1946)
* Red Star Olympique Audonien (1946–1948)
* Stade Français-Red Star (1948–1950)
* Red Star Olympique Audonien (1950–1957)
* Red Star Football Club (1957–1968)
* AS Red Star (1978–1984)
* AS Red Star 93 (1984–2003)
* Red Star Football Club 93 (2003–)

## Palmaresa
### Frantzian: 5

* Ligue 1 (0)
* Frantziako Kopa (5): 1921, 1922, 1923, 1928, 1942.

## Kanpo estekak

* (Frantsesez)Webgune ofiziala
* Datuak: Q522283
* Multimedia: Red Star FC / Q522283
# FC Rubin Kazan

FC Rubin Kazan (tartarieraz Рубин Казан футбол төркеме, errusieraz Футбольный клуб Рубин Казань) Kazango futbol talde bat da, Tartariakoa (Errusia). Errusiako bi liga eta kopa bat irabazi ditu. Etxeko partidak Kazan Arena estadioan jokatuko ditu 2013tik aurrera.

## Historia

Kazango Gorbunov lantegian sortu zen taldea 1936an. 1949 arte Dinamo Kazan izenarekin aritu zen Sobietar Batasuneko Ligaren maila apaletan. 1949an ordea hirugarren mailako azken postuan gelditu eta txapelketa profesionaletatik at gelditu zen. Amateur talde gisa jarraitu zuen Volga eskualdean 1957 arte.
1958an taldea birsortu eta txapelketa profesionaletan jokatzen hasi zen berriz ere, oraingoan Iskra Kazan izenarekin 1959an Nikolay Sentyabrev entrenatzailea fitxatu zuten, 1971 arte egongo zena. 1965ean izen erakargarriagoa behar zela eta, Rubin Kazan hautatu zuten. Hurrengo denboraldian Sobietar Batasuneko bigarren mailan egin zuen debuta. 1970ko zortzigarren postua izan zen lorturiko onena. 1973an Kopako final aurrekoetara iritsi zen. 1978tik aurrera berriz ere maila apalenetan jokatzea egokitu zitzaion.
Errusiako Ligak hasi zirenean Rubin Kazan bigarren mailan jokatzen hasi zen. Diru arazoen erruz taldeak emaitza kaxkarrak izan zituen. 1996an Kazango alkatea zen Kamil Ishakovek taldea erosi eta behar zuen egonkortasuna eman zion. 2001ean Kurban Berdyev entrenatzaile turkmenistandarra fitxatu zuten eta bere eskutik iritsi ziren 2003an Lehen mailarako igoera eta hamarkadaren amaieran taldearen titulu guztiak, Errusiako bi Liga, Kopa bat eta Estatu Independenteen Erkidegoko Kopa ere bai.
Europa mailan UEFA Kopan hasieran eta Txapeldunen Ligan ondoren jokatu izan du. FC Barcelona, Inter Milan eta Parma FC taldeekin jokatzeko aukera izan du.
2016an Javi Gracia entrenatzaile nafarra fitxatu du.

## Palmaresa
### Errusiako txapelketak: 5

* Errusiako Liga (2):
** 2008, 2009
* Errusiako Kopa (1):
** 2012
* Errusiako Superkopa (2):
** 2010, 2012

### Nazio arteko txapelketak: 1

* Estatu Independenteen Erkidegoko Kopa (1)
** 2010

## Kanpo estekak

* (Errusieraz) Webgune ofiziala
* Datuak: Q170040
* Multimedia: FC Rubin Kazan / Q170040
# FK Rudar Pljevlja

FK Rudar Pljevlja edo FK Rudar (izen osoaFudbalski klub Rudar Pljevlja) Montenegroko futbol talde bat da Pljevlja hirikoa. Montenegroko liga bat eta hiru kopa irabazi ditu.

## Historia

Taldea 1920an sortu zen Breznik izenarekin. Hainbat izen izan ditu harik eta 1955ean gaur egungo FK Rudar hartu zuen arte. Jugoslaviaren garaian behe mailatan aritu zen eta emaitzarik onena Kopan izan zuen final laurdenetara iritsi baitzen 1947an. FK Sarajevok kanporatu zuen luzapenean hirugarren gola sartuta 3-2ko emaitzaz.
Montenegroko txapelketak 2006an abiatu zituzten eta ordutik lehen mailan aritu izan da beti. Bi Liga irabazi ditu eta Kopa gehien eskuratu dituen taldea da, lau hain zuzen ere.

## Palmaresa
### Montenegron: 5

* Montenegroko Liga (2): 2010, 2015.
* Montenegroko Kopa (4): 2007, 2010, 2011, 2016.

## Kanpo estekak

* (Serbieraz)(Ingelesez) Webgune ofiziala
* Datuak: Q850258
# FK Sileks

FK Sileks (mazedonieraz ФК Силекс, izen osoa Fudbalski klub Sileks) Ipar Mazedoniako Errepublikako futbol talde onenetakoa da, Kratovo hirikoa. Ipar Mazedoniako 3 liga eta 2 kopa irabazi ditu.

## Historia

1965ean sortu zen baina talde apala izan zen Jugoslaviaren garaian. Emaitzarik onena 1990eko Jugoslaviako Kopako final laurdenak izan zituen.
Mazedoniako txapelketak abiatu zirenerako talde bikaina osatu zuen eta lehen hiru ligatan bigarren egin ondoren hurrengo hirurak irabazi zituen. Garai hartakoak ditu bere bi kopa garaipenak ere.
Bi hamarkada titulurik lortu gabe egon ondoren 2020an bigarren egin zuen Ligan eta 2021ean Kopa irabazi zuen, baina urte berean maila galdu zuen. 2021-22 denboraldian bigarren mailan zegoela Kopako finalera iritsi zen eta penalti jaurtiketatan galdu zuen. Hala ere urte hartan lehen mailara igotzea lortu zuen.

## Palmaresa
### Mazedonian: 8

* Ipar Mazedoniako liga (3): 1996, 1997, 1998
* Ipar Mazedoniako kopa (3): 1994, 1997, 2021
* Mazedoniako Errepublikako Kopa (2): 1989, 1990

## Kanpo estekak

* (Ingelesez) macedonianfootball.com webguneko informazioa
* Datuak: Q933213
* Multimedia: FK Sileks / Q933213
# FK Radnik Bijeljina

FK Radnik Bijeljina (izen osoa Fudbalski klub Radnik Bijeljina) Bosnia-Herzegovinako futbol talde bat da, Bijeljina hirikoa. 2016ko Kopa irabazi du, hau du herrialdeko titulu bakarra.

### Bosnia-Herzegovinan: 4

* Bosnia-Herzegovinako futbol liga (0): 7.a 2015-16an.
* Bosnia-Herzegovinako futbol kopa (1): 2016
* Bosniako Serbiar Errepublikako Kopa (3): 2010, 2013, 2014

## Kanpo estekak

* (Serbieraz) Webgune ofiziala
* Datuak: Q26363
* Multimedia: FK Radnik Bijeljina / Q26363